Отчет

 За изпълнението на културния календар

 на „НЧ Иван Вазов – 1896 г. с. Искра“ – за 2023г.

Съвременното читалище е наследник на Българската самодейност през периода на възраждането. Целта му е била една – съхраняване на традициите, българските ценности. Днес читалищата продължават да изпълняват дейност в полза на културните нужди на обществото. В тях се съхраняват традициите, но същевременно с това формират компютърни кабинети, езикови и мултимедийни центрове, който да отговарят на съвременните нужди на обществото.

 По традиция и тази година отбелязахме 06 януари - Йорданов ден. Тържеството премина с водосвет на водата и група смели младежи нагазиха в студените води да уловят кръста после тържеството продължи с почерпка и хора на мегдана.

Всяка година и на 18 януари отбелязахме Освобождението на Искра от османско иго с поклонение пред паметника на убитите руски войни и поднасяне на цветя. По стара българска традиция на 14 февруари честваме един от най – обичаните празници в народния календар „Трифон Зарезан “ – празник на труда и веселието изпълнен с вяра и надежда за плодородие. Рано сутринта засвирва музика на площада която събира младо и старо за празника на лозаря. От там участниците в ритуал „Зарязване“ тръгват от площада с музика, песни, бъклица с вино в ръка и много настроение. Според народното поверие, колкото повече вино се изпие и пролее на празника ,толкова по голям ще е добивът през новия сезон.

С изложба , рецитал и полагане на цветя – отбелязахме 150г. от обесването на Васил Левски деца четоха откъси от книги за живота на Левски, рецитираха стихове.

1- март е дата свързана с българските традиции обичаи и бит. Освен ритуалното завързване на мартеници с пожелание за здраве и късмет. Днес е денят и на самодееца .Този празник е признание за дейността им към изкуството и фолклора, към приноса им в духовния живот. Самодейците - хора който отдават душа и сърце време и сили за запазване на българските традиции култура и дух. С пожелание за здраве, вдъхновение и още много творчески успехи.

Националния празник на България 3- Март отбелязахме с изготвянето на витрина. Бяха и положени венци и цветя пред паметната плоча на загиналите руски войници по време на Освободителната руско- турска война.

По повод международния ден на жената - 8 март отпразнувахме с много музика и веселие в едно от заведенията на селото организирахме и томбола с предметни награди. Също тъка с деца от училището рисувахме рисунки с пожелания за своята майка.

На 20 март в библиотеката проведохме отчетно изборно събрание. Едновременно с изнасянето на отчета за читалищната дейности библиотечната дейност представихме и презентация със снимков материал от проведените през годината мероприятия. Бяха набелязани и задачите за идната година.

01 април - Ден на шегата хумористична програма В деня на

Лазаров ден нашите хубави лазарки пременени в традиционни народни носии, окичени с пролетни цветя бяха посрещнати в много домове е празнична питка, пяха обредни песни благословиха за здраве и берекет. След прекрасните си изпълнения бяха дарени с яйца и лакомства и парички . Благодарим на децата за прекрасния празник.

21 април по повод световния ден на книгата „Читалня в парка“ – инициатива за четене на открито. Всички деца четоха свои любими приказки.

22 април- Ден на земята – Почистване пред градинките

6 май – Честване на традиционния празник Гергьовден общоселско веселие организирано заедно с кметството.

В началото на май писателят Нидал Алгафари гостува в читалището на селото ни. Посещението бе по повод представяне на романа си „Боже, защо господ лъже“? - издаден през 2014 г. впоследствие продължен с още три части. „Аллах, милост нямаш ли!“, „Любиш ли, ти, Бог си“!, „Орисани да избираме“! и двутомният му роман „Рано или късно“, който е издаден през 2019 година, описваш събития от три периода от българската История. Увлекателния разказ на Нидал Алгафари бе изключително интересен за всички присъстващи. Посещението завърши с раздаването на автографи и обещания за нова среща с още нови книги.

11 май - Ден на библиотекаря –Ден на отворените врати на библиотеките в него се включиха много деца от началните класовете с голямо желание се запознаха с работата на библиотекаря. „Библиотеката храм на знанието.“

На 13 май – Детската фолклорна група „Славейче“ при читалището взе участие в майски културни тържества 2023г. След прекрасното изпълнение децата бяха наградени с грамоти.

На гости в дома на книгите “Вече съм голям мога да чета и сам“ Всяка година завършилите първокласници от ОУ „Отец Паисий“ посещават библиотеката. За тях това беше първото посещение те дойдоха заедно със своята учителка г – жа Касавълчева. Запознаха се с правилата за заемане на книги. Децата си харесаха по една книжка и трябваше да прочетат откъс от нея, а съучениците им отгатваха коя е приказката. Малките ученици се потопиха в света на книгите, в който мечтите се сбъдват. Благодарим на младите си приятели и всеотдайната им преподавателка, за приятните преживявания.

На 2 юни отбелязахме деня на Ботев и загиналите за свободата на България с едноминутно мълчание и поднасяне на цветя пред паметника.

Преди завършването на учебната година учениците от седми клас проведоха един урок по история в библиотеката с г- жа Ахрянова която им каза какво точно да четат през лятната ваканция за идната година. Много често учителите по история, биология, български и литература възлагат домашни задачи на учениците, свързани с учебното съдържание. Учениците идват и си пишат домашните в библиотеката. Една от задачите бе да намерят снимки на владетели от основаването на българската държава до падането под Византийска власт. Много са темите който разработват в библиотеката подпомагани от читалищния секретар – библиотекар.

Инициативата „Лято в библиотеката “предизвика интерес към по малките, те рисуваха на асфалт с тебешир други игри. Имаше също и „Рисунки в парка“. Всички рисуваха любими моменти и герои от любими приказки.

На 19 август отбелязахме празника местния събор на с Искра. В събора взеха участие нашите млади танцьори от група „Славейче“. Също така и нашите две млади певици Наталия Димова, и Екатерина Грудева се представиха много добре с изпълнението на две прекрасни песни. На събора присъстваха и много други гости от съседните села Леново , Дълбок извор и др. Празника премина с много веселие песни и хора.

Както всяка година на 3 септември поднесохме цветя пред паметника на Клара Ескенази / Искра /.

С музикална програма, много настроение и усмивки хората от третата възраст отбелязаха 1 октомври. Нека продължават все тъка и за напред още дълги години да съхраняват и пазят месните традиции и с още повече изяви на сцената.

На 18 октомври с водосвет и курбан отбелязахме празника св. Иван Рилски в селото.

В края на октомври изработихме и направихме изложба от рисунки от даровете на природата всички деца много се забавляваха.

 Във връзка с Деня на народните будители събрахме снимков материал на известни народни будители и изготвихме изложба.

 На 21 ноември във връзка с Деня на християнското семейство представихме презентация пред група ученици и възрастни, свързана с легендата и обичаите на този ден.

 Месец декември започва подготовката за коледните тържества на съставите. Коледа е един от най - светлите празници, запознаваме децата с традициите и коледните обичаи, с символиката на коледуването и сурвакането, след което децата пресъздадоха обичая коледуване изпълниха коледни песни и стихотворения. Накрая всички получиха подаръци от Дядо коледа.

Културно – образователната дейност на библиотеката през изминаващата година бе насочена основно към популяризиране многобройните и богати възможности на библиотеката и целяща привличане на нови читатели и приобщаване на децата към книгата.